**Ministru kabineta noteikumu projekta „Grozījumi Ministru kabineta 2011.gada 1.februāra noteikumos Nr.106 „Kārtība, kādā piešķir, administrē un uzrauga valsts un Eiropas Savienības atbalstu piena produktu piegādei izglītojamiem vispārējās izglītības iestādēs”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Lauksaimniecības un lauku attīstības likuma 5.panta ceturtā un septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Tiesiskā regulējuma mērķis ir noteikt papildu prasības produktiem, kas tiek izplatīti pirmskolas un skolas vecuma bērniem izglītības iestādēs, īstenojot t.s. Skolas piena programmu, lai turpmāk nodrošinātu gan vides aizsardzību, gan produktu augstu kvalitāti Skolas piena programmā.  Tomēr šādas papildu prasības tiks piemērotas tikai tiem produktiem, par kuru piegādi iespējams saņemt valsts līdzfinansējumu, sedzot produkta piegādes cenu un ļaujot produktu izglītojamiem saņemt bez maksas.  Latvijā Skolas piena programma ir ieviesta ar Ministru kabineta 2011.gada 1.februāra noteikumiem Nr.106 „Kārtība, kādā piešķir, administrē un uzrauga valsts un Eiropas Savienības atbalstu piena produktu piegādei izglītojamiem vispārējās izglītības iestādēs” (turpmāk – noteikumi Nr.106), kuru 3.punktā paredzēti nosacījumi valsts līdzfinansējuma piešķiršanai. Ar noteikumi Nr.106 tiek arī ieviesti šādi Eiropas Savienības (turpmāk – ES) tiesību akti par atbalstu piena produktu piegādei izglītojamiem:   1. Eiropas Parlamenta un Padomes 2013.gada 17.decembra Regulas (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes regulas (EEK) Nr.922/72, (EEK) Nr.1037/2001 un (EK) Nr.1234/2007 (turpmāk – regula Nr.1308/2013) 26.pants; 2. Komisijas 2008.gada 10.jūnija Regula (EK) Nr.657/2008, ar ko nosaka sīki izstrādātus noteikumus par to, kā piemērot Padomes regulu (EK) Nr.1234/2007 attiecībā uz Kopienas atbalstu piena un dažu piena produktu piegādē izglītības iestāžu skolēniem (turpmāk – regula Nr.657/2008).   Regulas Nr.1308/2013 26.pants paredz ES atbalstu par dažu piena produktu piegādi bērniem mācību iestādēs, bet minētās regulas 26.panta 5.punkts paredz, ka dalībvalstis papildus Savienības atbalstam programmā var piešķirt valsts atbalstu.  Regulas Nr.1308/2013 230.panta 2.punkts nosaka, ka „atsauces uz Regulu (EK) Nr. 1234/2007 uzskata par atsaucēm uz šo regulu un uz Regulu (ES) Nr. 1306/2013 un lasa saskaņā ar šīs regulas XIV pielikumā iekļauto atbilstības tabulu”.  Savukārt regula Nr.657/2008 paredz konkrētus nosacījumus Savienības atbalsta piešķiršanai: tās I pielikumā dots to produktu saraksts, par kuru piegādi var piešķirt atbalstu, savukārt 3.panta 1.punkts paredz dalībvalsts iespēju noteikt, par kuriem produktiem maksāt ES atbalstu, kā arī noteikt produktiem stingrākas prasības.  Taču valsts atbalsta jeb valsts līdzfinansējuma piešķiršanas nosacījumi ES normatīvajos aktos nav noteikti, tāpēc dalībvalstij ir tiesības noteikt valsts līdzfinansējuma piešķiršanas kārtību, nosakot arī produktus, uz kuriem no regulas Nr.657/2008 I pielikumā minēto produktu klāsta var tikt attiecināts valsts līdzfinansējums.  Pagaidām noteikumu Nr.106 3.punktā noteikts, ka ES atbalstu var piešķirt par regulas Nr.657/2008 I pielikumā minētiem I un II kategorijas produktiem (*tostarp pasterizētu pienu bez piedevām, kurš ietilpst I kategorijā*), savukārt saskaņā ar noteikumu Nr.106 3.punkta un II pielikuma B daļas nosacījumiem valsts līdzfinansējums tiek piešķirts tikai par pasterizētu pienu bez piedevām, kurš piegādāts pirmsskolas un 1.–9.klases izglītojamiem (*par citu piena produktu piegādi minētai mērķauditorijai, kā arī 10.–12.klasei atbalsta pretendents saņem tikai regulā Nr.1370/2013 noteikto ES atbalsta likmi 18,15 EUR/100 kg*). Turklāt par šāda piena piegādi nedrīkst prasīt samaksu no izglītojamiem vai viņu vecākiem vai aizbildņiem.  Tādējādi līdz šim „Skolas piena” programmā izplatītajiem piena produktiem nebija noteiktas papildu prasības, piemēram, par ietekmi uz vidi.  Tādēļ, lai izglītojamos nodrošinātu ar veselīgu uzturu, kā arī ievērojot vides aizsardzības apsvērumus un ekonomiskos faktorus, ir sagatavots Ministru kabineta noteikumu projekts „Grozījumi Ministru kabineta 2011.gada 1.februāra noteikumos Nr.106 „Kārtība, kādā piešķir, administrē un uzrauga valsts un Eiropas Savienības atbalstu piena produktu piegādei izglītojamiem vispārējās izglītības iestādēs””, kurā papildus nosacījumam, ka par pienu nedrīkst prasīt samaksu no izglītojamiem vai viņu vecākiem vai aizbildņiem, paredzēts, ka valsts līdzfinansējumu var saņemt tikai par tādu pienu, kas:  1)ir ražots atbilstoši bioloģiskās lauksaimniecības shēmas vai nacionālās pārtikas kvalitātes shēmas (turpmāk – NKPS) prasībām. Prasības gan bioloģiskās lauksaimniecības shēmai, gan NPKS ir noteiktas Ministru kabineta 2014.gada 12.augusta noteikumos Nr.461 “Prasības pārtikas kvalitātes shēmām, to ieviešanas, darbības, uzraudzības un kontroles kārtība”;  2) tiek transportēts ne tālāk par 250 kilometriem no tā ražošanas vietas līdz attiecīgajai mācību iestādei;  Nosakot minētās papildu prasības, tiek nodrošināti šādi faktori:  1)*vides aizsardzības faktors-1.* Tā kā arvien lielāka nozīme tiek pievērsta apkārtējās vides saglabāšanas jautājumiem, noteikumu projekts paredz ierobežot produktu transportēšanas attālumu no to ražošanas vietas līdz mācību iestādei, tādējādi veicinot arī CO2 izmešu samazināšanu;  2) *vides aizsardzības faktors-2.* Saskaņā ar Latvijas bioloģiskās lauksaimniecības asociācijas mājaslapā ([www.lbla.lv](http://www.lbla.lv)) publicēto informāciju bioloģiski ražotos produktus iegūst, saimniekojot ar dabiskām bioloģiskām metodēm, un vides piesārņojuma samazināšanu panāk, ierobežojot mājlopu skaitu un kūtsmēslu daudzumu uz zemes platības vienību. Dabas daudzveidības saglabāšanai bioloģiskajā lauksaimniecībā iesaka audzēt vietējo šķirņu kultūraugus un mājdzīvniekus, jo tie atrodas vislabākajā saderībā arī ar vietējiem mikroorganismiem un dod vietējiem iedzīvotājiem visvairāk piemēroto pārtiku.  Saistībā ar piena ražošanu saimniecībās viens no bioloģiskās lauksaimniecības pamatuzdevumiem ir nodrošināt mājdzīvnieku turēšanu pēc iespējas atbilstoši to dabiskajām prasībām (kustības, gaiss, gaisma, tīrs ūdens, dabiska barības uzņemšana ganībās u.c.);  3) *ekonomiskais faktors.* Nosakot ierobežotu transportēšanas attālumu, var samazināt produkta realizācijas cenu, jo tā ietver arī produkta piegādes izmaksas, tādējādi vairāk līdzekļu iespējams atvēlēt produktu izdales un pasniegšanas izmaksām izglītības iestādē, piemēram, samaksai personālam par glāžu mazgāšanu, piena izdales automātu apkopi un uzturēšanu u.tml.;  4) *kvalitatīvi un izsekojami produkti*. Bioloģiski ražoti produkti saskaņā ar šīs sadaļas 2.punktā minēto dod vietējiem iedzīvotājiem visvairāk piemēroto pārtiku. Savukārt NPKS visi produkta ražošanas posmi ir izsekojami un produkta pirmapstrādes un pārstrādes veicējs ir sertificēts atbilstoši nacionālās pārtikas kvalitātes shēmas prasībām, un gala produkts ir nonācis mazumtirdzniecībā vai tiešai piegādei galapatērētājam. Atbilstoši NPKS ražoto produktu specifikas pamatā ir sīki izstrādātas prasības attiecībā uz lauksaimniecības metodēm, un tās nodrošina konkrētas īpašības un kvalitāti, ievērojami pārsniedzot komerciālu preču standartus attiecībā uz sabiedrības, dzīvnieku vai augu veselību, dzīvnieku labturību vai vides aizsardzību. |
| 3. | Projekta izstrādē iesaistītās institūcijas | | Lauku atbalsta dienests (turpmāk – LAD) un Pārtikas un veterinārais dienests (turpmāk – PVD). |
| 4. | Cita informācija | | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķa grupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms projekta tiesiskais regulējums, ir:  **1) piena produktu ražotāji** kā atbalsta pretendenti (kas piegādā piena produktus izglītības iestādēm);  **2) pašvaldības** kā atbalsta pretendenti (kas saistībā ar programmu organizē piena produktu piegādi vairākām savā pārziņā esošām izglītības iestādēm);  **3)** **Latvijas vispārējās izglītības iestādes (arī pirmsskolas)** kā atbalsta pretendenti un atbalsta produktu realizācijas vietas**;**  **4) Latvijas pirmskolas un vispārējās izglītības iestāžu 1.–9.klases izglītojamie**, kas saskaņā ar regulas Nr.657/2008 2.panta un noteikumu Nr.106 3.punkta nosacījumiem ir valsts un Eiropas Savienības atbalsta valsts līdzfinansējuma daļas labuma guvēji, katru mācību dienu bez maksas saņemot līdz 250 ml pasterizēta piena.  Pēc LAD informācijas, 2013./2014.mācību gadā atbalsta programmā piedalījās 192,4 tūkstoši pirmsskolas un 1.–12.klases izglītojamo 897 izglītības iestādēs. Apmēram 99% no šiem izglītojamiem saņēma bezmaksas pienu saistībā ar programmu. Turklāt programmā kopumā piedalījās 117 atbalsta pretendentu.  Pēc Izglītības un zinātnes ministrijas tīmekļa vietnē ievietotās informācijas, 2013./2014.mācību gadā Latvijas pirmsskolas un vispārējās izglītības iestāžu 1.–9.klases izglītojamo kopējais skaits bija 246,6 tūkstoši, tātad bezmaksas pienu saņēma aptuveni 78% šo izglītojamo.  Pašlaik vēl nav pieejama pilna informācija par izglītojamo skaitu Latvijā 2014./2015.mācību gadā.  Projektā ietvertie grozījumi neparedz izglītojamo skaita pieaugumu. | |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav | |

*Anotācijas III, IV un V sadaļas 2.tabula – projekts šo jomu neskar.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regula Nr. 1308/2013 |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums |  | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 26.pants | 1. punkts | Ieviestas pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts paredz papildu prasības produktiem, par kuru piegādi tiek piešķirts valsts līdzfinansējums. Tā kā šobrīd noteikumi Nr.106 paredz valsts līdzfinansējumu piešķirt tikai par pasterizēta piena piegādi, šīs papildu prasības attieksies tikai uz šādu pienu, ja tas piegādāts pirmsskolas un 1.–9.klases izglītojamiem, kā to paredz noteikumu Nr.106 3.punkts.  Pasterizētam pienam turpmāk būs jāatbilst prasībām par ražošanu, kurā izmantotas bioloģiskās lauksaimniecības metodes, vai nacionālās pārtikas kvalitātes shēmas prasībām, un pienu drīkstēs transportēt ne tālāk par 250 km no tā ražošanas uzņēmuma. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts š.g. 15.oktobrī tika izsūtīts viedokļu sniegšanai Lauksaimnieku organizāciju sadarbības padomei, Latvijas Lauksaimniecības kooperatīvu asociācijai, Zemnieku Saeimai, Latvijas Piensaimnieku centrālajai savienībai un Latvijas Pārtikas uzņēmumu federācijai. |
| 2. | Sabiedrības līdzdalība projekta izstrādē | Iebildumi netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LAD un PVD |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

08.01.2015. 13:35

1684

I.Orlova

67027376, Inga.Orlova@zm.gov.lv